Na podlagi 27.a do 27.g člena Zakona o urejanju trga dela (Uradni list RS, št. 80/10, 40/12 – ZUJF, 21/13, 63/13, 100/13, 32/14 – ZPDZC-1, 47/15 – ZZSDT, 55/17, 75/19, 11/20 – odl. US, 189/20 – ZFRO, 54/21, 172/21 – ZODPol-G, 54/22, 59/22 – odl. US, 109/23 in 62/24 – ZUOPUE; dalje: ZUTD)

_______________, ___________________, matična številka: _______________, davčna številka: _________________, ki jo zastopa _______________ (dalje: delodajalec oz. družba)

in

______________, rojen _________________, EMŠO: ___________, davčna številka: _________________, po izobrazbi ________________, s stalnim prebivališčem na naslovu _______________________, (dalje: upokojenec ali upravičenec)

POGODBA O ZAČASNEM IN OBČASNEM DELU 

UVODNE DOLOČBE
1. člen

Stranki uvodoma ugotavljata, da:

· je _____________ upokojenec, pri čemer mu je bil status upokojenca priznan z odločbo št. __________ z dne _______________;

· da je bil pred pridobitvijo statusa upokojenca zaposlen v _____________ od leta ________;

· sklepata to pogodbo skladno s pravili pravil civilnega prava ter na podlagi določb ZUTD.
PREDMET IN NAMEN POGODBE 

2. člen
S to pogodbo delodajalec in upokojenec dogovorita, da bo upokojenec opravljal naslednji vrsto del: 
· . 

TRAJANJE POGODBENEGA RAZMERJA IN KRAJ OPRAVLJANJA DELA 

3. člen
Upokojenec bo delo po tej pogodbi nastopil dne ____________ in bo za delodajalca občasno opravljal dela iz prejšnjega člena te pogodbe predvidoma do _______________. 

Upokojenec bo delo opravljal na sedežu delodajalca. 
DELOVNI ČAS 

4. člen
Upokojenec bo praviloma delal ob delovnikih od ponedeljka do petka, in sicer v času rednega delovnega časa pri delodajalcu.  V času sklepanja ta pogodbe je pri delodajalcu v veljavi Odredba o uradnih urah v občinski upravi Občine 1 št. X z dne X, dostopna v tajništvu občinske uprave. Upokojenec bo opravljal začasno ali občasno delo v obsegu največ 60 ur mesečno. Upokojenec lahko opravlja začasno ali občasno delo tudi največ 90 ur v koledarskem mesecu, vendar največ trikrat v koledarskem letu, pri čemer seštevek ur opravljenega začasnega in občasnega dela v koledarskem letu ne sme preseči 720 ur.
Delodajalec ima pravico upokojencu določiti tudi drugačen delovni čas glede na potrebe delovnega procesa. O tem ga obvesti najmanj en dan pred drugačno razporeditvijo delovnega časa ustno, pisno ali po elektronski pošti.

PLAČILO

5. člen
Upokojenec bo za svoje delo prejemal na uro ___ €/uro. 
Okvirno bo glede na delovni čas in trajanje pogodbe opravil _______________ur in letno zaslužil v bruto znesku ____________ €.
Delodajalec bo upokojencu izplačeval honorar iz te pogodbe najkasneje do 18. dne v mesecu za pretekli mesec.
VARSTVO PRI DELU

6. člen
Delodajalec je dolžna upokojencu zagotoviti varnost in zdravje pri delu, pri čemer so te dolžnosti hkrati tudi pravica upokojenca. 

Upokojenec  je dolžan spoštovati in izvajati ukrepe za zagotavljanje varnosti in zdravja pri delu, v okvir katerih spadajo tudi zdravstveni pregledi, ki jih je delodajalec dolžna zagotoviti na podlagi zakona, ki ureja varnost in zdravje pri delu. 

Pred nastopom dela oziroma pred razporeditvijo na delo je delodajalec upokojenca poučil o delovnih razmerah in nevarnosti pri delu, o varstvenih ukrepih, o sredstvih in opremi za osebno varnost in zdravje pri delu ter o njihovi uporabi, kakor tudi o prvi pomoči v primeru nesreče pri delu, kar upokojenec potrjuje s podpisom te pogodbe.

Delodajalec zagotavlja naslednje ukrepe za varnost in zdravje pri delu:

· podrobna seznanitev upokojenca z nevarnostmi, predpisi ter ukrepi za varnost pri delu pri delodajalcu,

· usposabljanje iz varstva pri delu v skladu z izjavo o varnosti z oceno tveganja.
OBVEZNOSTI UPOKOJENCA

7. člen
Upokojenec se s to pogodbo zavezuje, da bo vestno, pravočasno, kvalitetno, učinkovito, gospodarno in v skladu z navodili delodajalca izpolnjeval in opravljal dela za vrsto del, za katera je sklenil to pogodbo.
Upokojenec mora obveščati delodajalca o bistvenih okoliščinah, ki vplivajo oziroma bi lahko vplivale na izpolnjevanje njegovih obveznosti iz te pogodbe. Upokojenec mora delodajalca obveščati o vsaki grozeči nevarnosti za življenje ali zdravje ali za nastanek materialne škode, ki jo zazna pri delu.

Upokojenec se je dolžan vzdržati vseh ravnanj, ki glede na naravo dela, ki ga opravlja, ter glede na naravo dejavnosti delodajalcu materialno ali moralno škoduje.

Upokojenec dovoljuje uporabo svojih osebnih podatkov, vodenih v kadrovski evidenci in v drugih evidencah s področja dela in osebnih prejemkov za namene, za katere so podatki zbrani. Delodajalec pa bo te podatke varoval v skladu s predpisi, ki urejajo varovanje osebnih podatkov.
OBVEZNOSTI DELODAJALCA

8. člen
Delodajalec mora upokojencu zagotavljati delo dogovorjeno s to pogodbo in vsa potrebna delovna sredstva, da lahko upokojenec nemoteno izpolnjuje svoje delovne obveznosti.

Delodajalec mora upokojencu zagotavljati redno in v rokih v tej pogodbi dogovorjeno plačilo za opravljeno delo in povračila stroškov, ki jih ima upokojenec v zvezi z delom.

Delodajalec mora upokojencu zagotavljati pogoje za varno in zdravo delo v skladu s predpisi o varnosti in zdravju pri delu, izjavo o varnosti in oceno tveganj na delovnem mestu, vključno z opredeljenim usposabljanjem.

Delodajalec je dolžan s predpisano vestnostjo in skrbnostjo varovati osebne podatke upokojenca.
KONKURENČNA KLAVZULA 

9. člen
Upokojenec ne sme v času trajanja tega pogodbenega razmerja pri delodajalcu za svoj ali tuj račun opravljati del in sklepati poslov, pri katerih bi izrabljal poslovno znanje, poslovne zveze in druge podatke, ki jih je pridobil z delom ali v zvezi z delom pri delodajalcu. Ravno tako ne sme opravljati posla za konkurenčno podjetje ali v kakršni koli drugi obliki ustanoviti podjetje oziroma delati zanj.
POSLOVNA SKRIVNOST 

10. člen
Upokojenec je dolžan varovati vse podatke, ki jih pridobi pri delu ali v zvezi z delom kot poslovno skrivnost, se posebej pa podatke in informacije, ki so kot take opredeljene z odločitvami delodajalca, njenega poslovodstva ali akti delodajalca.

Upokojenec je dolžan kot zaupne varovati tudi vse podatke, dejstva in okoliščine, ki jih je izvedel v zvezi z opravljanjem dela. Poslovno skrivnost tvorijo poleg podatkov, ki so določeni z internimi akti, odločitvami delodajalca ali poslovodstva, tudi podatki, za katere je očitno, da bi nastala občutna škoda, če bi zanje izvedela nepooblaščena oseba.

Ta dolžnost varovanja velja proti vsakomur in obstaja tudi po prenehanju veljavnosti te pogodbe. Neodvisno od tega je dolžna varovati podatke tudi po predpisih, ki urejajo varovanje osebnih in ostalih zaupnih podatkov. Kršitve varovanja podatkov predstavljajo krivdni razlog na strani upokojenca, ki ima za posledico odpoved te pogodbe.

Poleg tega je upokojenec za kršitve varovanja tajnosti tudi materialno odgovoren. V primeru, da zneska škode ni mogoče natančno ugotoviti ali pa bi ugotavljanje škode pomenilo nesorazmerne stroške, lahko delodajalec uveljavlja pavšalno odškodnino v višini zadnjih šestih prejemkov upokojenca.

ODPOVED POGODBE

11. člen
Kršitev posameznih določb te pogodbe in kršitev drugih obveznosti, s katerimi delodajalec pisno seznani upokojenca pomenijo podlago za odpoved te pogodbe za obe stranki. Temu ustrezno bosta stranki storili vse, kar je potrebno, ali opustili vsa ravnanja, da bi bilo spoštovano dogovorjeno v tej pogodbi.

Dolžina odpovednega roka obeh pogodbenih strank je 30 dni, pri čemer mora biti odpoved podana pisno.

VELJAVNOST IN PRENEHANJE POGODBE 

12. člen
Pogodba začne veljati z dnem podpisa obeh pogodbenih strank. Pogodba preneha s soglasjem pogodbenih strank. 

KONČNE DOLOČBE 

13. člen
Spremembe in dopolnitve Pogodbe so veljavne le v pisni obliki. 

Spore v zvezi s to pogodbo bosta pogodbeni stranki reševali sporazumno, v primeru sodnega spora pa je za njegovo reševanje pristojno sodišče v Ljubljani. 

Pogodba je podpisana v dveh (2) izvodih, ki se oba štejeta za original, od katerih prejeme vsaka stran po en (1) izvod.
V _________________
Številka: __________________

V ________, dne _______________

V __________, dne ___________

_____________

DELODAJALEC

